Olavsvern base

Olavsvern base er en tidligere norsk marinebase i Ramfjord i Tromsø, som opprinnelig fungerte som drivstoffdepot for Marinen.

Basen ble nedlagt i 2009, solgt i 2013 og fungerer nå som en sivil forsyningsbase, eid av Olavsvern Group.

 Historie 
Byggingen av Olavsvern startet i 1961, og anlegget ble åpnet i 1968. I perioden 1980–1991 ble basen utvidet med et stort innvendig ammunisjonslager. Anlegget har kostet rundt 4 milliarder norske kroner å bygge, det meste av det betalt av NATO.

1. januar 2003 ble basen underlagt Haakonsvern orlogsstasjon i Bergen. Basens hovedoppgave var å støtte Sjøforsvarets undervanns- og missiltorpedobåter som opererte mest i Nord-Norge, men også til trening av norske og utenlandske spesialstyrkerhttps://www.nrk.no/dokumentar/xl/fjellfestningen-1.12009112. Basen var forpliktet til å støtte alliert virksomhet under forskjellige omstendigheter.

I serien The Grand Tour kjører Jeremy Clarkson, Richard Hammond og James May rundt i basen, der sistnevnte krasjet hardt i et drag race og måtte til sykehus.

 Infrastruktur 
Basen omfatter 25 000 kvadratmeter med fjellanlegg lagt under 274 meter fjell, boligmasse på 13 000 kvadratmeter og 3000 kvm dypvannskai.https://olavsvern.no/fremtidsrettet-og-fullverdig-base/om-olavsvern/ I en av fjellhallene er det tørrdokk for ubåter.https://www.aftenposten.no/norge/i/Joqdn7/Solgte-ubatbase-til-privatperson---na-gjenvinner-rederi-tilknyttet-Forsvaret-kontrollen

Basen består av en 340 meter lang dokk, egen tørrdokk, verksteder, kontorer og ammunisjonslagre. Den innvendige dokken kunne huse inntil seks ubåter samtidig. I tillegg hadde basen en utvendig flytekai som kunne betjene ulike fartøyer. Allierte atomubåter benyttet hyppig Olavsvern på vei til eller fra tokt i Barentshavet. Hovedkaien på Olavsvern ble benyttet til dette formålet. Hovedkaien er fortsatt fullt operativ og har uendret funksjonalitet for å betjene denne type fartøyer.

Inngangen til anlegget består av en over 900 meter lang tunnel.

 Nedleggelse og salg 
I 2009 bestemte Stortinget at marinebasen skulle nedlegges og avhendes.
I februar 2013 ble det kjent at anlegget var solgt til Olavsvern Group for 38 millioner norske kroner. Taksten var 105 millioner norske kroner.

Kritikk
Salget av ubåtbasen gav Norge mye og svært negativ oppmerksomhet i NATO og i internasjonale medier,https://www.aldrimer.no/kjoper-olavsvern-tilgang-for-norske-og-allierte-fartoy/ da det i 2015 kom frem at russiske forskningsskip, som det ble hevdet at til dels ble brukt til militære formål, fikk benytte basen.https://www.aftenposten.no/norge/i/je9A/Russisk-bruk-av-norsk-marinebase-vekker-oppsikt

Det ble også uttrykt frykt for at utenlandske aktører skulle plassere utstyr på Olavsvern.

 Eierforhold 
24. desember 2020 overtok selskapet WilNor Governmental Services (WGS) 66 prosent av aksjene i Olavsvern Group AS og fikk slik eiermessig kontroll over anlegget. WGS er et datterselselskap i Wilhelmsen-gruppen. Dette gav Forsvaret og deres allierte muligheten til å ta i bruk basen, fordi Wilhelmsen-gruppen i flere år har samarbeidet med Forsvaret.

I 2015 inngikk WGS en langsiktig avtale med Forsvarets logistikkorganisasjon om strategisk logistikkstøtte til norske og allierte styrkerhttps://www.nrk.no/troms/leter-etter-spionutstyr-pa-den-nedlagte-nato-basen-olavsvern-i-tromso-som-skal-gjenapnes-1.14863147. Avtalen inkluderte også flere forsyningsbaser langs norskekysten for å sikre Forsvarets evne til å ivareta Norges suverenitet og forsvare landet mot eksterne trusler.https://forsvaretsforum.no/%C3%A5pner-opp-olavsvern-for-forsvaret-igjen

 Mulig tilbakekjøp 
Det var dialog mellom FLO og WGS for å undersøke om tilgang til Olavsvern kunne styrke beredskapen i Forsvaret. I november 2020 konkluderte Forsvaret med at Olavsvern ikke skulle brukes som fremskutt logistikklager, da de heller ønsker å lagre utstyr i Ofoten-området.https://forsvaretsforum.no/alliert-trening-nato/forsvaret-dropper-olavsvern-til-forhandslagring-av-materiell/170863https://www.forsvaret.no/aktuelt-og-presse/presse/pressemeldinger/forsvarets-fremtidige-bruk-av-olavsvern

Siden 2021 har Olavsvern vært brukt i årlige øvelser av den nederlandske marinen.https://www.nrk.no/tromsogfinnmark/den-nedlagte-nato-ubatbasen-olavsvern-i-tromso-apnes-for-militaer-aktivitet-igjen-1.15318203https://www.forsvaretsforum.no/nederland-olavsvern-ubat/ny-femarskontrakt-om-bruk-av-olavsvern/306034?noLog=1

I oktober 2025 stemte Stortinget ned et forslag om å starte en prosess for å kjøpe tilbake Olavsvern.

 Referanser 

Eksterne lenker
 Hjemmeside
 Artikkel på SNL.no
 «Fjellfestningen», fra NRK 17. februar 2015

Kategori:Norske orlogsstasjoner
Kategori:Byggverk i Tromsø
Kategori:Norske nedlagte militæravdelinger
Kategori:Militære installasjoner i Troms
Kategori:Næringsliv i Tromsø
Kategori:Etableringer i 1967
Kategori:Opphør i 2011
Kategori:Artikler i sjøfart-prosjektet